ΗΧΟΣ FM 94.2 Μουσικό Ραδιόφωνο

Ο ΟΔΥΣΣΕΑΣ στην Παλιά Πόλη του Ρεθύμνου
2020-08-08 19:00 - 20:00 UTC | Παλιά πόλη
Ξενάγηση των μελών του Παγκόσμιου Συμβουλίου Κρητών στην παλιά πόλη του Ρεθύμνου με χρήση διαδραστικής εφαρμογής επαυξημένης πραγματικότητας, η οποία αναπτύχθηκε από το «Εργαστήριο Προηγμένων Μαθησιακών Τεχνολογιών στην Δια Βίου και Εξ Αποστάσεως Εκπαίδευση (Ε.ΔΙ.Β.Ε.Α)» του Πανεπιστημίου Κρήτης.
Σημείο Εκκίνησης: Μεγάλη Πόρτα.

Κωστής Λιονής και Νίκος Κεχαγιαδάκης live
2020-08-07 22:00 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Κωστής Λιονής και ο Νίκος Κεχαγιαδάκης με το συγκρότημα τους την Παρασκευή 7 Αυγούστου στο Αλλού γι’αλλού στο Ρέθυμνο.
Τηλ. κρατήσεων: 6974025703

Akrotiri | Summer Greek Nights
2020-08-07 22:00 - 23:30 | Cavo, Ακρωτηρίου 13, Ρέθυμνο, Κουμπές
Akrotiri | Summer Greek Nights | Cavo | Friday | 07.8 | 22:00

*Music by Dj Gilt & Marios Tz
*Shisha by Nara Nara King

Μετά την επιτυχημένη περσινή σεζόν, το #Akrotiri επιστρέφει με ελληνικές καλοκαιρινές επιτυχίες!
Δεδομένης της γνωστής σε όλους μας κατάσταση, επιστρέφουμε στο γνώριμο μας περιβάλλον πάντα με γνώμονα την ασφάλεια των πελατών μας.

Η προσέλευση στον χώρο μας θα γίνεται σε παρέες έως των 6 ατόμων.

Για την καλύτερη εξυπηρέτηση σας παρακαλούμε κάνετε τις κρατήσεις σας στο : 6976713889
* Περιορισμένος αριθμός Κρατησεων

Οι Gezi live
2020-08-07 20:00 - 23:30 | Το Χαλικούτι, Κατεχάκη 3, Ρέθυμνο
Την παρασκευή, 7/8, στις 20:00, ένα προαίσθημα βγαίνει αληθινό..οι GEZI αποφασίζουν να πάνε καφενείο κι είναι ξανά, μετά από καιρό, (σχεδόν) όλοι μαζί!
(Το γκεζί είναι λέξη με τούρκικες ρίζες. Στα Τούρκικα gezi είναι ο περίπατος, η εκδρομή, ίσως κι ένας τόπος αναψυχής. Στα Ελληνικά, όμως, η λέξη έχει πάρει άλλες σημασίες, πολύ διαφορετικές.
Κάνω γκεζί ή πιάνω γκεζί σημαίνει κάνω παρέα, συντροφιά, αναπτύσσω προσωπικές σχέσεις -ίσως αυτή η σημασία να είναι πιο κοντά στο Τούρκικο ορίτζιναλ καθώς ένας ευχάριστος περίπατος συνήθως γίνεται με παρέα.)

Street Food Festival Crete: Ρέθυμνο
2020-08-07 17:00 - 2020-08-09 23:00 | Πλατεία Μικρασιατών, Ρέθυμνο
Αγαπητοί φίλοι “street food lovers”.
Φέτος δίνουμε ραντεβού σε Χανιά, Ρέθυμνο και Ηράκλειο για ένα ξεχωριστό ταξίδι γεύσεων, ήχων και κουλτούρων!
Δεκάδες συμμετέχοντες και γωνιές που θα κρύβουν ιδιαίτερες γεύσεις, μυστικά, snack, ποτά, γλυκά, και ότι κάνει τόσο αγαπημένη την γαστρονομία του δρόμου συγκεντρώνονται σε ένα σημείο για να τις δοκιμάσεις…
Σας περιμένουμε όλους να διασκεδάσουμε παρέα και αυτό το καλοκαίρι με ασφάλεια, λαμβάνοντας όλα τα προβλεπόμενα μέτρα προστασίας.
Ώρες και μέρες λειτουργίας φεστιβάλ:
Χανιά (Προαύλιος χώρος Εκθεσιακού κέντρου Αγυιάς)
17-18-19 Ιουλίου
Παρασκευή 17.00 – 23.00
Σάββατο & Κυριακή: 12.00 – 23.00
Ρέθυμνο
7/8/9 Αυγούστου: 17:00-23:00
Πλατεία Μικρασιατών
Ηράκλειο
4-5-6 Σεπτεμβρίου
Παρασκευή 17.00 – 23.00
Σάββατο & Κυριακή: 12.00 – 23.00
Τιμή εισόδου: 5 ευρώ (περιλαμβάνει μπύρα ή αναψυκτικό)
Είσοδος δωρεάν για παιδιά ηλικίας έως 11 ετών και ΑΜΕΑ
Διοργάνωση: Chillin Free Press All in Chania Events
Χορηγός επικοινωνίας: Ήχος fm 94.2

Φωτεινή Βελεσιώτου live
2020-08-06 21:30 - 23:30 | Θέατρο Μυθωδία, Γεράνι
Η ξεχωριστή φωνή της Φωτεινής Βελεσιώτου δύσκολα περιγράφεται. Μια γέφυρα που ενώνει το παλιό καλό λαϊκό και ρεμπέτικο τραγούδι με το σήμερα και το πιο αληθινό κομμάτι της ερμηνείας και της έκφρασης. Συγκινεί με τον πιο άμεσο τρόπο, είτε τραγουδά παλιά λαϊκά, είτε τραγούδια όπως οι “Μέλισσες” και τα “Διόδια” που την καθιέρωσαν στις καρδιές του κοινού.
Μαζί της ο νέος ταλαντούχος τραγουδιστής Βασίλης Προδρόμου, τον οποίο γνωρίσαμε από την πολυετή παρουσία του δίπλα στην Γλυκερία αλλά και από την ταινία Ευτυχία καθώς ερμηνεύει δυο σπουδαία τραγούδια, το «μου σπάσανε τον μπαγλαμά» και το «ρίξτε στο γυαλί φαρμάκι».
Φυσικά από το πρόγραμμά της δε λείπουν κλασσικά τραγούδια αγαπημένων συνθετών που έχουν μείνει χαραγμένα στη μνήμη μας και μας αρέσει να τα τραγουδάμε.
Επίσης μαζί της ο Χρήστος Σκόνδρας στο μπουζούκι και την γκάιντα, ο Νίκος Παπαναστασίου στο πιάνο, το ακορντεόν και τις ενορχηστρώσεις.
Οργάνωση παραγωγής: IMAGINART
Ταμείο 14€
Προπώληση, φοιτητές, ΑΜΕΑ 12€
Προπώληση : βιβλιοπωλείο Κλαψινάκης και viva.gr

Θεατρική παράσταση "Κατερίνα"
2020-08-05 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
ΘΕΑΤΡΟ ΕΡΩΦΙΛΗ ΦΟΡΤΕΤΖΑ
ΡΕΘΥΜΝΟ
Κατερίνα
Η παράσταση του Γιώργου Νανούρη
με τη Λένα Παπαληγούρα
Τετάρτη 5 Αυγούστου

Ο Γιώργος Νανούρης διασκεύασε για το θέατρο και σκηνοθέτησε «Το βιβλίο της Κατερίνας» του Αύγουστου Κορτώ, με την συγκλονιστική Λένα Παπαληγούρα στον ομώνυμο ρόλο.
Η παράσταση που έχει διανύσει μια θριαμβευτική πορεία τα τελευταία πέντε χρόνια με κοινό και κριτικούς να την εξυμνούν, έχει ξεπεράσει του 56.000 θεατές και έχει κερδίσει συνολικά έξι θεατρικά βραβεία.
Πρόκειται για την αληθινή ιστορία της διπολικής μητέρας του συγγραφέα. Η Κατερίνα έχει μόλις αυτοκτονήσει και αρχίζει να αφηγείται την καταραμένη ζωή της. Φάρμακα, χάπια, σύζυγος και γιος, αγάπη και μίσος, ομοφυλοφιλία,, αυτοσαρκασμός, χιούμορ ανακατεμένο με πόνο, στοργή μέσα από στριγγλιές, και απόπειρες αυτοκτονίας αποτελούν την χαοτική πραγματικότητα της ηρωίδας που παλεύει με τη διπολική διαταραχή και γραπώνεται από όποιον μπορεί, με αποτέλεσμα να παρασύρει μια ολόκληρη οικογένεια στη δίνη της αρρώστιας της.
INFO:
Κατερίνα
βασισμένο στο “Το Βιβλίο της Κατερίνας”
Συγγραφέας: Αύγουστος Κορτώ
Ιδέα-Διασκευή-Σκηνοθεσία: Γιώργος Νανούρης
Ερμηνεία: Λένα Παπαληγούρα
Μαζί της στην σκηνή και ο Γιώργος Νανούρης

Ώρα έναρξης : 9.30 μμ
Διάρκεια Παράστασης: 75 λεπτά χωρίς διάλειμμα
Προπώληση : VIVA.GR
Παραγωγή: Θεατρικές Επιχειρήσεις Τάγαρη
Χορηγός επικοινωνίας: Ήχος fm 94.2

ΔΙΑΓΩΝΙΣΜΟΣ για δωρεάν προσκλήσεις εδώ.

Full Moon with Theo Grooves
2020-08-03 19:00 - 23:30 | Blue Lagoon, Αδελιανός Κάμπος
Ο Theo Grooves καταφτάνει από τας Αθήνας,για να μας χαρίσει απλόχερα ήχους γνήσιου βινυλίου σε αυτή τη φεγγαρόλουστη βραδυά!

Οι μουσικές του επιλογές σε συνδυασμό με την πανσέληνο και το τοπίο του Blue Lagoon,υπόσχονται να σας ταξιδέψουν σε μέρη μαγικά!

Βιβλιοπαρουσίαση του παραμυθιού "Η νεραιδοκυρία αυτοανοσία και άτακτα παιδιά της"
2020-08-02 19:30 - 21:00 | 8ο δημοτικό σχολείο, Περιβόλια, Ρέθυμνο
Βιβλιοπαρουσίαση του παραμυθιού της Αναστασίας Σακελλαρίδου Μονιάκη
“Η νεραιδοκυρία αυτοανοσία και άτακτα παιδιά της”.
Ομιλήτρια: Δρ Αγγελική Θεοδωροπούλου (Γαστρεντερολόγος Βενιζέλειο Γ.Ν. Ηρακλείου Διευθύντρια Ε Σ.Υ
Συντονίστρια: Εύα Λαδιά (Δημοσιογράφος )
Διαδραστικό παιδικό πρόγραμμα με την παιδαγωγό Έλενα Κούτικα
Εκπλήξεις για τους μικρούς αναγνώστες από το Αερόστατο.
Η εκδήλωση θα πραγματοποιηθεί στον αύλιο χώρο του 8ου δημοτικού σχολείου.
Είσοδος ελεύθερη.

Ελένη Τσαλιγοπούλου live
2020-08-01 21:30 - 23:30 | Θέατρο Μυθωδία, Γεράνι
H Ελένη Τσαλιγοπούλου συναντά στη σκηνή τρεις εξαιρετικούς μουσικούς για να μας παρασύρει σε μια δροσερή, καλοκαιρινή συναυλία γεμάτη πασίγνωστα, αγαπημένα τραγούδια!
Τραγούδια πολύτιμα που αποτελούν τη μουσική μας περιουσία, τραγούδια λαϊκά , ρεμπέτικα και παραδοσιακά, τραγούδια στεριανά αλλά και θαλασσινά, τραγούδια σπουδαίων συνθετών μας, κλασσικά και νεότερα αλλά και οι μεγάλες επιτυχίες της Ελένης, όλα μπερδεύονται γλυκά σε μία συναρπαστική παράσταση που θα μας ταξιδέψει και θα μας διασκεδάσει, σε πείσμα των καιρών!
Ο Σπύρος Χατζηκωνσταντίνου στις κιθάρες, ο Άκης Κατσουπάκης στο πιάνο και ο Άγης Παπαπαναγιώτου στο μπουζούκι και το μαντολίνο, τρεις σπουδαίοι, δεξιοτέχνες μουσικοί, δημιουργούν μαζί με την Ελένη Τσαλιγοπούλου ένα πανέμορφο μουσικό τοπίο, προσφέροντας μία διαφορετική, φρέσκια ακρόαση σε τραγούδια πάντα αγαπημένα και πάντα ευπρόσδεκτα.
Μία παράσταση που όχι μόνο αναδεικνύει την αισθαντικότητα, τη δύναμη και το πάθος της Τσαλιγοπούλου ως ερμηνεύτριας αλλά και την ικανότητα των ίδιων των τραγουδιών να μας εμπνέουν, να μας παρηγορούν, να καταργούν τις επιβεβλημένες αποστάσεις και να μας συνδέουν όλους μαζί κάτω από τον καλοκαιρινό ουρανό!
Συντελεστές:
Σπύρος Χατζηκωνσταντίνου: κιθάρες
Άκης Κατσουπάκης: πιάνο
Άγης Παπαπαναγιώτου: μπουζούκι, μαντολίνο
Τάκης Σπυρόπουλος: ηχοληψία
Τάσος Βρεττός: φωτογραφίες
Σπύρος Χατζηκωνσταντίνου: artwork

Ο «Τρελαντώνης» της Πηνελόπης Δέλτα στο Ρέθυμνο
2020-07-31 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
«Ο Τρελαντώνης» της Πηνελόπης Δέλτα περιοδεύει το καλοκαίρι
Από την Παιδική Σκηνή Θεσσαλονίκης

Στο Θέατρο Ερωφίλη στο Ρέθυμνο θα παιχθεί την Παρασκευή 31 Ιουλίου 2020 και ώρα 21.00 η παράσταση «Ο Τρελαντώνης» που παρουσιάζει σε καλοκαιρινή περιοδεία η Παιδική Σκηνή Θεσσαλονίκης . Το έργο της Πηνελόπης Δέλτα ανεβαίνει σε θεατρική διασκευή της Αλεξάνδρας Γιαννοπούλου και σκηνοθεσία της Ανδρονίκης Μαλακόζη και, σε μια δύσκολη εποχή, έρχεται να διασκεδάσει , να θυμίσει αλλά και να διδάξει μέσα από τις καλοκαιρινές διακοπές μιας παρέας παιδιών.
Με μουσική, τραγούδια και χορό, ο Τρελαντώνης, που δεν είναι άλλος από τον γνωστό Αντώνη Μπενάκη, παρέα με τις αδερφές του Αλεξάνδρα και Πουλουδιά – χαϊδευτικό της Πηνελόπης Δέλτα- και τον μικρό αδερφό του Αλέξανδρο, αναστατώνει την όμορφη γειτονιά της Καστέλας όπου τα περίτεχνα σπίτια του αρχιτέκτονα Τσίλερ ενώνουν τη μεγαλοπρέπεια τους με την ταπεινή ομορφιά του γιασεμιού και της γαζίας.
Σε μια άλλη εποχή, με άλλες συνήθειες μα με την ίδια πάντα ζωντάνια στο παιχνίδι των παιδιών.
ΣΥΝΤΕΛΕΣΤΕΣ ΠΑΡΑΣΤΑΣΗΣ:
Σκηνοθεσία: Ανδρονίκη Μαλακόζη
Διασκευή – Στίχοι: Αλεξάνδρα Γιαννοπούλου
Μουσική: Χάρης Γκατζόφλιας
Χορογραφίες: Χρήστος Μυλωνάς
Σκηνικά – Κοστούμια: Παιδική Σκηνή Θεσσαλονίκης

ΠΑΙΖΟΥΝ ΟΙ ΗΘΟΠΟΙΟΙ:
Δήμητρα Θεοδουλίδου
Γιώργος Κωνσταντίνου
Αναστασία Μαυροπούλου
Χρήστος Μυλωνάς
Βλάσσης Παπακωνσταντίνου
Μαρία Προδρόμου
Σωτηρία Σακαλάκη

Σημείωση: Θα τηρηθούν όλοι προβλεπόμενοι κανονισμοί ασφαλείας.

ΘΕΑΤΡΟ Ερωφίλη
ΠΑΡΑΣΚΕΥΗ 31 ΙΟΥΛΙΟΥ ΩΡΑ 21.00
ΠΡΟΠΩΛΗΣΗ ΜΕ ΜΕΙΩΜΕΝΗ ΤΙΜΗ:
ΚΙΟΣΚΙ – ΠΛΑΤΕΙΑ ΤΕΣΣΑΡΩΝ ΜΑΡΤΥΡΩΝ
ΤΙΜΗ: 10€ ΠΡΟΠΩΛΗΣΗ – 12€ ΤΑΜΕΙΟ
ΧΟΡΗΓΟΣ ΕΠΙΚΟΙΝΩΝΙΑΣ: ΗΧΟΣ FM 94.2

Usurum live
2020-07-30 21:30 - 23:30 | Θέατρο Μυθωδία, Γεράνι
Ανάμεσα στις ηχογραφήσεις για τον νέο τους δίσκο, οι Usurum έρχονται στο Ρέθυμνο. Την Πέμπτη 30 Ιουλίου θα ανέβουν στη σκηνή του Θεάτρου Μυθωδία με πλήρη σύνθεση. Κρουστά, δύο κιθάρες, πλήκτρα, κοντραμπάσο, νέι, φωνές, θα παρουσιάσουν τα τραγούδια των Usurum και αγαπημένα άλλων. Επίσης θα παρουσιάσουν την πλειονότητα των νέων τραγουδιών που θα κυκλοφορήσουν σε δίσκο μέσα στο 2020.
Από το “Άκου” στο “Κλείσε τα παράθυρα”, από τον Ομάρ Καγιάμ στον Ναπολέοντα Λαπαθιώτη κι από τον Παύλο Παυλίδη στα ακυκλοφόρητα.
Κοσμάς Λαμπίδης: Φωνή, νέι
Σταύρος Ρουμελιώτης: Ακ. κιθάρα, φωνή
Νίκος Αντωνόπουλος: Κλ. κιθάρα, πλήκτρο, φωνή
Γιώργος Σταυρίδης: Κρουστά
Λάμπρος Παπανικολάου: Κοντραμπάσο
Ταμείο 10 ευρώ
Προπώληση, φοιτητές, ΑΜΕΑ 8€
Προπώληση : βιβλιοπωλείο Κλαψινάκης και viva.gr
Μικρό βιογραφικό
Οι Usurum δημιουργήθηκαν το 2008 από μαθητές του Μουσικού Σχολείου Αλίμου.
Από τότε έχουν κυκλοφορήσει 3 δίσκους (Usurum 2013, Το δίκαιο του πειρασμού 2018, Μη & Δεν 2019)
Έχουν παίξει σε πολλές μουσικές σκηνές στην Αθήνα (Σταυρός του Νότου, Six Dogs, Ίλιον Plus, Baumstrasse κ.α.) και στην υπόλοιπη Ελλάδα. Επίσης έχουν συμμετάσχει σε πολλά φεστιβάλ. Έχουν συνεργαστεί τόσο δισκογραφικά όσο και επί σκηνής με πολλούς καλλιτέχνες (Μάρθα Φριντζήλα, Φοίβος Δεληβοριάς, Μαρία Παπαγεωργίου, Ματούλα Ζαμάνη κ.α.)
Γράφουν τραγούδια με ελληνικό στίχο επηρεασμένοι από την τη σύγχρονη ελληνική τραγουδοποιία (Γ. Αγγελάκας, Π. Παυλίδης, Θ. Παπακωνσταντίνου) και τους Έλληνες συνθέτες (Μ. Χατζιδάκις, Λ. Πλάτωνος), την ξένη εναλλακτική σκηνή και την παράδοση.

Θεατρική παράσταση: "Αντιγόνη"
2020-07-29 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Η ΕΤΑΙΡΕΙΑ ΤΕΧΝΗΣ “Αrs Aeterna” και η 5η Εποχή Τέχνης συνεργάζονται το καλοκαίρι του 2020 στην Αντιγόνη του Σοφοκλή, ένα από τα κορυφαία κείμενα της αρχαίας ελληνικής γραμματείας. Η παράσταση, που πρωτοπαρουσιάστηκε το 2015 , γνωρίζοντας μεγάλη επιτυχία, παρουσιάζεται σε νέα επεξεργασία από τον σκηνοθέτη ΘΕΜΗ ΜΟΥΜΟΥΛΙΔΗ, με την ΙΩΑΝΝΑ ΠΑΠΠΑ στο ρόλο της Αντιγόνης, τον ΓΙΩΡΓΟ ΧΡΥΣΟΣΤΟΜΟΥ στο ρόλο του Κρέοντα και μια ομάδα σημαντικών νέων ηθοποιών.
Το έργο
Η Θήβα, όπου βασίλευε η γενιά των Λαβδακιδών, βρίσκεται σε κατάσταση δεινής πολιτικής κρίσης. Οι δυο γιοι του τελευταίου βασιλιά, του Οιδίποδα, που χάθηκε χτυπημένος από τη βαριά κατάρα που κατατρύχει τους Λαβδακίδες, συγκρούονται για τη διαδοχή. Και, ενώ ο Ετεοκλής μένει να κυβερνά τη Θήβα, ο Πολυνείκης, εξόριστος, ξεσηκώνει στρατό από το Άργος για να επιτεθεί στην πόλη. Η επίθεση αποτυγχάνει, αλλά στη μάχη ο Ετεοκλής και ο Πολυνείκης αλληλοσκοτώνονται. Δεν απομένουν πλέον στη ζωή παρά οι δυο κόρες του Οιδίποδα, η Αντιγόνη και η Ισμήνη, τελευταίοι κρίκοι της αλυσίδας των Λαβδακιδών.
Η τραγωδία ξεκινά την αυγή μετά τη νίκη των Θηβαίων. Ο Κρέοντας, που έχει αναλάβει τώρα την εξουσία ως στενότερος συγγενής των γιων του Οιδίποδα, διατάζει να μείνει άταφος ο Πολυνείκης, ως προδότης της πατρίδας του, και ορίζει ποινή θανάτου εναντίον οποιουδήποτε παραβάτη της διαταγής του.
Η Αντιγόνη εξεγείρεται εναντίον της σκληρής προσταγής, που καταστρατηγεί τους άγραφους νόμους που προστατεύουν τους νεκρούς και προσβάλλει το ιερό αίσθημα της αδελφικής αγάπης, και αψηφώντας τον κίνδυνο επιχειρεί να θάψει τον αδελφό της. Αυτός ο αγώνας ανάμεσα στην Αντιγόνη και τον Κρέοντα για το νεκρό σώμα του Πολυνείκη, συμπυκνώνει όλες τις εγγενείς στην ανθρώπινη κατάσταση συγκρούσεις (αρσενικού & θηλυκού, παλαιού & νέου, ιδιωτικού & κοινωνικού, δίκαιου & νόμιμου, ύπαρξης & θνητότητας, ανθρώπινου & θείου). Η Αντιγόνη συλλαμβάνεται και καταδικάζεται από τον Κρέοντα σε θάνατο. Ωστόσο, από τη στιγμή που ξεστομίζει τη θανατική της καταδίκη, ο Κρέων βαδίζει ήδη στον δρόμο που οδηγεί προς την καταστροφή του.
Συντελεστές:
Μετάφραση | ΠΑΝΑΓΙΩΤΑ ΠΑΝΤΑΖΗ
Σκηνοθεσία – Σκηνικό | ΘΕΜΗΣ ΜΟΥΜΟΥΛΙΔΗΣ
Κοστούμια |ΠΑΝΑΓΙΩΤΑ ΚΟΚΚΟΡΟΥ
Μουσική | ΣΤΑΥΡΟΣ ΓΑΣΠΑΡΑΤΟΣ
Φωτισμοί | ΝΙΚΟΣ ΣΩΤΗΡΟΠΟΥΛΟΣ
Φωτογραφίες | ΝΙΚΟΣ ΠΑΝΤΑΖΑΡΑΣ
Επικοινωνία | ΕΙΡΗΝΗ ΛΑΓΟΥΡΟΥ
Ερμηνεύουν :
ΙΩΑΝΝΑ ΠΑΠΠΑ (Αντιγόνη), ΓΙΩΡΓΟΣ ΧΡΥΣΟΣΤΟΜΟΥ (Κρέων), ΛΟΥΚΙΑ ΜΙΧΑΛΟΠΟΥΛΟΥ, ΜΑΝΟΣ ΚΑΡΑΤΖΟΓΙΑΝΝΗΣ, ΧΡΙΣΤΙΝΑ ΧΕΙΛΑ ΦΑΜΕΛΗ, ΔΗΜΗΤΡΗΣ ΣΑΜΟΛΗΣ
ΘΕΑΤΡΟ ΕΡΩΦΙΛΗ-ΦΟΡΤΕΤΖΑ
Τετάρτη 29 Ιουλίου 2020
Ώρα έναρξης: 21.30
Τιμές εισιτηρίων: 17€ Γενική είσοδος
14€ Φοιτητικό-Μαθητικό- Άνω των 65 ετών-Ανέργων
Προπώληση:
INFO KIOSK, ΠΛΑΤΕΙΑ ΜΑΡΤΥΡΩΝ 4, ΩΡΕΣ 9-14.00 ΤΗΛ 28310 40150
Χορηγός επικοινωνίας: Ήχος Fm 94.2

Εργαστήριο Συντήρησης και Αποκατάστασης Λιθοδομής στις Μαργαρίτες
2020-07-29 11:00 - 2020-08-02 21:00 | Μαργαρίτες, Μυλοπόταμος, Ρέθυμνο
Η Ομάδα Προφορικών Αφηγήσεων Μαργαριτών «Ρόδακας», διοργανώνει από τις 29 Ιουλίου έως τις 2 Αυγούστου, Εργαστήριο Συντήρησης και Αποκατάστασης Λιθοδομής, με την υποστήριξη του Δήμου Μυλοποτάμου.
Όπως αναφέρει σε ανακοίνωσή της η ομάδα «Ρόδακας»: «Η ανάγκη μεταφοράς της τεχνογνωσίας και αποτύπωσης των τεχνικών συντήρησης και αποκατάστασης, αλλά και η ανάγκη γνωριμίας με «την εποχή της πέτρας», τον τρόπο ζωής, τη λειτουργία της πέτρινης κατοικίας αλλά και του οικισμού ολόκληρου υπήρξαν τα κίνητρα για να ζητήσουμε από το Γιάννη Αλεφαντινό, γιο και εγγονό μαστόρων της πέτρας και τελευταίο μάστορα στις Μαργαρίτες, να μας δείξει κάποια από τα μυστικά της τέχνης του».
Σύμφωνα με την ίδια ανακοίνωση, οι θέσεις του πρωινού εργαστηρίου έχουν συμπληρωθεί. Θα ακολουθήσουν παράλληλες απογευματινές εκδηλώσεις.
Πληροφορίες στα τηλέφωνα: 6944330970 και 6979508248.

Καφρόκρεμα - Δημήτρης Δημόπουλος live
2020-07-28 21:30 - 23:30 | Θέατρο Μυθωδία, Γεράνι
Ο Δημήτρης Δημόπουλος στο Ρέθυμνο για μόνο μία παράσταση με την Καφρόκρεμα!
Μετά το κλασικό πια Αντί Διδακτορικού και την άκρως πρωτότυπη Υπερπαραγωγή, ο γνωστός κωμικός παρουσιάζει τα πιο σκωπτικά και ανατρεπτικά ως τώρα κείμενά του, αντιμετωπίζοντας κάθε θέμα με αθώο ενθουσιασμό μα και ειρωνικό σκεπτικισμό ταυτόχρονα. Το αποτέλεσμα; Μια παράσταση που κινείται με την ίδια ευκολία από την καφρίλα των πιο κρυφών σκέψεων όλων μας, ως την αφρόκρεμα των πιο ευγενών προθέσεών μας, ένας σταντ-απ μονόλογος και του ύψους, και του βάθους!
Η Καφρόκρεμα καταφθάνει στο Ρέθυμνο μετά τις σολντ-άουτ παρουσιάσεις της σε Αθήνα, Θεσσαλονίκη και άλλες πόλεις, για μόνο μία παράσταση στις 28 Ιουλίου στο Θέατρο Μυθωδία.
Τρίτη 28 Ιουλίου στις 21:30
Θέατρο Μυθωδία, Γεράνι Ρεθύμνου
Γενική είσοδος: 10 €
Προπώληση: 8 € (ως και τις 27/7)
Ηλεκτρονική προπώληση: viva.gr
Σημεία προπώλησης: Βιβλιοπωλείο Κλαψινάκης
Διάρκεια παράστασης: 90’
Πληροφορίες: 6947441051
Η παράσταση τελεί υπό την αιγίδα της Σκέπης Κέντρου Πολιτισμού Ιδρύματος Δημήτρης Δημόπουλος (ΣΚΠΙΔΔ).

(ΑΝΑΒΛΗΘΗΚΕ) Θεατρική παράσταση "ART"
2020-07-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Η θεατρική παράσταση ART αναβάλει τις προγραμματισμένες
παραστάσεις στην Κρήτη από 26-29 Ιουλίου !
Σύντομα θα ανακοινωθούν οι νέες ημερομηνίες.

Γιασμίνα Ρεζά
«ART»
Μετάφραση – Σκηνοθεσία: Σταμάτης Φασουλής
Καλοκαιρινή Περιοδεία σε όλη την Ελλάδα
Το ART, η πανέξυπνη κωμωδία της Γιασμίνα Ρεζά, ξεκινάει περιοδεία σε όλη την Ελλάδα μετά από 2 χρόνια επιτυχίας στην Αθήνα και στη Θεσσαλονίκη και συνεχόμενα sold out!
Στη νέα καλοκαιρινή διαδρομή της παράστασης, τη σκηνοθεσία αναλαμβάνει ο Σταμάτης Φασουλής, που είχε μεταφράσει και παρουσιάσει το έργο πρώτη φορά στην Ελλάδα το 1998.
Στην παράσταση πρωταγωνιστούν : Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς.
Η υπόθεση:
Ο Σερζ, ο Ιβάν και ο Μαρκ είναι φίλοι. Κολλητοί.
Η σχέση τους είναι τίμια και διαθέτει όλα τα χαρακτηριστικά μία αληθινής φιλίας… μέχρι που με αφορμή έναν πίνακα λευκό, που δεν παρουσιάζει κανέναν και τίποτα, αρχίζουν να ξεσκεπάζονται όλα τα προβλήματα και των τριών χαρακτήρων. Προβλήματα της φιλίας, του γάμου, της τέχνης, του χωρισμού, του έρωτα και της προδοσίας.
Πρόκειται για μία ξεκαρδιστική κωμωδία που όσο αυξάνεται το γέλιο, τόσο αυξάνεται και το βάθος του ψυχισμού των ηρώων. Εκεί οφείλεται άλλωστε η τεράστια επιτυχία που έχει σε όλα τα επίπεδα, ταξικά, πνευματικά, πολιτικά.
Ένα γέλιο που θα μας βοηθήσει να ακούσουμε για πρώτη φορά κάποιες χορδές της ψυχής μας.
Η πρεμιέρα της παράστασης θα γίνει στις 15 Ιουλίου στο Θέατρο Πέτρας, στην Πετρούπολη και στις 17 Ιουλίου θα ακολουθήσει το Δημοτικό Θέατρο Άλσους «Δημήτρης Κιντής», στην Ηλιούπολη.
Η κωμωδία “Art” της Γιασμίνα Ρεζά, με την μετάφραση και σκηνοθεσία του Σταμάτη Φασουλή, «επισκέπτεται» την Κρήτη και συγκεκριμένα το Ρέθυμνο, το Ηράκλειο και τα Χανιά.
Το πρόγραμμα:

Θέατρο Ερωφίλη, Φορτέτζα Ρέθυμνο, Κυριακή 26 Ιουλίου
Κηποθέατρο «Νίκος Καζαντζάκης», Ηράκλειο, Δευτέρα 27 & Τρίτη 28 Ιουλίου
Θέατρο Ανατολικής Τάφρου, Χανιά, Τετάρτη 29 Ιουλίου

ΣΥΝΤΕΛΕΣΤΕΣ
Μετάφραση – Σκηνοθεσία: Σταμάτης Φασουλής
Σκηνικά : Μαρία Φιλίππου
Φωτογραφίες παράστασης: Γιώργος Καβαλλιεράκης
Βοηθός Σκηνοθέτη : Παύλος Σαχπεκίδης
Παραγωγή: ΑΘΗΝΑΪΚΑ ΘΕΑΤΡΑ
ΠΡΩΤΑΓΩΝΙΣΤΟΥΝ: Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς.
Διάρκεια παράστασης: 80’
Εισιτήρια : 17 € & Προπώληση 14 €

Θεατρική παράσταση «ART»
2020-07-26 21:30 - 23:30 | Θέατρο Ερωφίλη, Λόφος Φορτέτζα, Ρέθυμνο
Το ART, η πανέξυπνη κωμωδία της Γιασμίνα Ρεζά, ξεκινάει περιοδεία σε όλη την Ελλάδα μετά από 2 χρόνια επιτυχίας στην Αθήνα και στη Θεσσαλονίκη και συνεχόμενα sold out!

Στη νέα καλοκαιρινή διαδρομή της παράστασης, τη σκηνοθεσία αναλαμβάνει ο Σταμάτης Φασουλής, που είχε μεταφράσει και παρουσιάσει το έργο πρώτη φορά στην Ελλάδα το 1998.
Στην παράσταση πρωταγωνιστούν: Χρήστος Χατζηπαναγιώτης, Θανάσης Τσαλταμπάσης, Θανάσης Κουρλαμπάς.
Η υπόθεση:
Ο Σερζ, ο Ιβάν και ο Μαρκ είναι φίλοι. Κολλητοί.
Η σχέση τους είναι τίμια και διαθέτει όλα τα χαρακτηριστικά μία αληθινής φιλίας… μέχρι που με αφορμή έναν πίνακα λευκό, που δεν παρουσιάζει κανέναν και τίποτα, αρχίζουν να ξεσκεπάζονται όλα τα προβλήματα και των τριών χαρακτήρων. Προβλήματα της φιλίας, του γάμου, της τέχνης, του χωρισμού, του έρωτα και της προδοσίας.
Πρόκειται για μία ξεκαρδιστική κωμωδία που όσο αυξάνεται το γέλιο, τόσο αυξάνεται και το βάθος του ψυχισμού των ηρώων. Εκεί οφείλεται άλλωστε η τεράστια επιτυχία που έχει σε όλα τα επίπεδα, ταξικά, πνευματικά, πολιτικά.
Ένα γέλιο που θα μας βοηθήσει να ακούσουμε για πρώτη φορά κάποιες χορδές της ψυχής μας.
Μετάφραση – Σκηνοθεσία: Σταμάτης Φασουλής
Σκηνικά : Μαρία Φιλίππου
Φωτογραφίες παράστασης: Γιώργος Καβαλλιεράκης
Βοηθός Σκηνοθέτη : Παύλος Σαχπεκίδης
Παραγωγή: ΑΘΗΝΑΪΚΑ ΘΕΑΤΡΑ
Η παράσταση θα γίνει την Κυριακή 26/7 στο θέατρο Ερωφίλη στη Φορτέτζα.
Έναρξη 21.30.
Διάρκεια παράστασης: 80’
Εισιτήρια: 17€ & Προπώληση: 14€

Αλκίνοος Ιωαννίδης live
2020-07-26 21:30 - 23:30 | Θέατρο Μυθωδία, Γεράνι
Ο Αλκίνοος Ιωαννίδης μόνος επί σκηνής, παίζει και τραγουδάει τα τραγούδια του στην απλούστερη μορφή τους, μεταφέροντάς μας στη στιγμή της δημιουργίας τους. Ακολουθώντας μια παράδοση αιώνων, αυτή των τροβαδούρων, ταξιδεύει με μια κιθάρα ή ένα λαούτο και μοιράζεται αισθήματα, σκέψεις, εμπειρίες, όνειρα και πραγματικότητες που αφορούν όλους μας.
Το πρόγραμμα αυτό έχει παρουσιαστεί σε πολλές χώρες του εξωτερικού αλλά και στην Ελλάδα, σε μικρούς συναυλιακούς χώρους ή σε μεγάλα θέατρα, όπως το Θέατρο Λυκαβηττού στην Αθήνα και το Θέατρο Δάσους στην Θεσσαλονίκη.
Ένα πρόγραμμα ακρόασης αλλά και συμμετοχής, που μας ταξιδεύει μέσα από τις εντάσεις και τις σιωπές του στον πυρήνα της ιερής αυτής τέχνης. Πρωταγωνιστές, όπως πάντα, τα ίδια τα τραγούδια. Στέκονται μπροστά μας γυμνά και ευάλωτα, όπως γεννήθηκαν, αλλά και δυνατά όσο ποτέ. Μαζί τους ζούμε την κατάργηση της απόστασης, την μαγεία της συνύπαρξης και την μετατροπή του μοναχικού σε συλλογικό.
Αλκίνοος Ιωαννίδης: ακουστική και ηλεκτρική κιθάρα, λαούτο, φωνή.
Ηχοληψία: Βαγγέλης Λάππας,
Φώτα: Κωνσταντίνος Αλεξίου
Παραγωγή: Roll Out Vision Services
Εκτέλεση παραγωγής: Αθύρ
Γενική είσοδος 15€
Προπώληση : viva.gr και βιβλιοπωλείο Κλαψινάκης

Λαϊκή βραδιά με τη Θεανώ Χαιρετάκη
2020-07-25 21:30 - 23:30 | Η Αυλή Του MAXIS, Γεράνι
Το Σάββατο 25 Ιουλίου λαϊκή βραδιά με τη Θεανώ Χαιρετάκη στο Γεράνι Ρεθύμνου στην αυλή του Maxis.
Έναρξη 21:30
τηλ. Κρατήσεων 6981729230

Θεατρική παράσταση: "Η Παπατζού"
2020-07-25 21:00 - 2020-07-26 23:30 | Θέατρο “Δαίδαλος & Ίκαρος”, Αγ. Γαλήνη
Η Θεατρική Ομάδα της Αγίας Γαλήνης παρουσιάζει την κωμωδία: “Η Παπατζού” κατά τις ημερομηνίες 25 – 26 Ιουλίου & 8 – 9 Αυγούστου 2020.

Όλες οι παραστάσεις δίδονται στο θέατρο “Δαίδαλος & Ίκαρος” στην Αγία Γαλήνη, με ώρα έναρξης 21.00.

Πρόκειται για διασκευή της αγαπημένης ελληνικής ταινίας “Η Χαρτοπαίχτρα” με την ανεπανάληπτη Ρένα Βλαχοπούλου στον πρωταγωνιστικό ρόλο. Λίγα λόγια για το έργο: “Μια αγιάτρευτη χαρτοπαίχτρα, η Αλέκα, οδηγείται εξ αιτίας του πάθους της σε διάφορες παρεξηγήσεις.

Ο σύζυγός της Αντρέας, προκειμένου να τη συνεφέρει, συνάπτει σχέση με μια συμπαίκτριά της. Τα παιδιά του ζευγαριού, όμως, δε γνωρίζουν τις προθέσεις του πατέρα τους και ανησυχούν για τη μοίρα της οικογένειας. Έπειτα από διάφορες περιπέτειες, η χαρτοπαίχτρα δίνει τον μεγάλο όρκο: «Να μην ξαναπιάσει τράπουλα στα χέρια της». Θα τον κρατήσει άραγε”;

Είσοδος: 2 ευρώ.

Αξίζει να σημειωθεί πως πέρυσι η Θεατρική Ομάδα της Αγίας Γαλήνης είχε ανεβάσει την παράσταση: “Μια ζαργάνα στα σαλόνια”, διασκευή της επίσης μεγάλης επιτυχίας του Δημήτρη Ψαθά “Μαντάμ Σουσού”.

Μέτρα προστασίας…
– Η κράτηση θέσεων είναι υποχρεωτική στο τηλέφωνο 6993-403099 (Ελένη Νικηφοράκη).
– Κρίνεται απαραίτητο η προσέλευση του κοινού να ξεκινήσει να πραγματοποιείται μία ώρα πριν την έναρξη της κάθε παράστασης προς αποφυγή συνωστισμού.
– Κατά την είσοδο και έξοδο του κοινού θα πρέπει να τηρούνται αποστάσεις 1,5 μέτρου και είναι υποχρεωτική η χρήση μη ιατρικής μάσκας από κάθε θεατή μέχρι να τοποθετηθεί στη θέση του εντός του θεάτρου. Η χρήση μάσκας συστήνεται και κατά τη διάρκεια της παράστασης, ενώ στο χώρο θα υπάρχουν διαθέσιμα αντισηπτικά αλκοολούχα διαλύματα.

πηγή

Θεατρική παράσταση: "Δεν ακούω, δεν βλέπω, δεν μιλάω"
2020-07-24 21:30 - 2020-07-25 23:30 | Θέατρο Ερωφίλη, Λόφος Φορτέτζα, Ρέθυμνο
ΔΕΝ ΑΚΟΥΩ
ΔΕΝ ΒΛΕΠΩ
ΔΕΝ ΜΙΛΑΩ
Η ΑΠΟΛΥΤΗ ΚΩΜΩΔΙΑ
ΚΥΡΙΑΚΗ 19 ΙΟΥΛΙΟΥ: ΗΡΑΚΛΕΙΟ
ΔΕΥΤΕΡΑ 20 ΙΟΥΛΙΟΥ: ΑΡΚΑΛΟΧΩΡΙ
ΤΡΙΤΗ 21 ΙΟΥΛΙΟΥ: ΑΓΙΟΣ ΝΙΚΟΛΑΟΣ
ΤΕΤΑΡΤΗ 22 ΙΟΥΛΙΟΥ: ΧΑΝΙΑ
ΠΕΜΠΤΗ 23 (ΑΚΥΡΩΘΗΚΕ): ΡΕΘΥΜΝΟ
& ΠΑΡΑΣΚΕΥΗ 24 ΙΟΥΛΙΟΥ: ΡΕΘΥΜΝΟ
Η κωμωδία που αγαπήθηκε όσο λίγες και απέκτησε φανατικό κοινό, η παράσταση που δεν χρειάζεται συστάσεις ….
ΞΑΝΑ ΜΑΖΙ το καλοκαίρι σε περιοδεία σε όλη την Ελλάδα.
Για όσους ξέρουν, για όσους θέλουν να θυμηθούν και για όσους θέλουν να μάθουν.
Ένας κουφός. Ένας τυφλός. Ένας μουγκός. Είναι φίλοι, ζουν μαζί κι αντιμετωπίζουν από κοινού τις αντιξοότητες που δημιουργεί η καθημερινότητα και οι ειδικές τους δυνατότητες. Σ’ αυτή την μικρή Βαβέλ, σ’ αυτή την εντελώς ασυνήθιστη συνύπαρξη, ο κάθε ήρωας έχει αναπτύξει τον δικό του κώδικα για να επικοινωνεί με τους άλλους. Και τα καταφέρνουν τόσο… όσο…
Κάποια στιγμή μπαίνει στην ζωή τους μια κοπέλα γεμάτη δύναμη και αισιοδοξία, ένας άγγελος της αγάπης. Και όλα αλλάζουν ξαφνικά. Την διεκδικούν και οι τρεις αλλά ποιος και με τι τρόπο θα την κερδίσει;
Το «Δεν ακούω, δεν βλέπω, δεν μιλάω» εμπνευσμένο από έναν παλιό Ινδικό μύθο για την υπομονή και την μακροθυμία απέναντι στις δυσκολίες της ζωής, είναι μια πολύ ιδιαίτερη και ξεκαρδιστική κωμωδία. Ταυτόχρονα, όμως, είναι ένα έργο για τη συντροφικότητα, την αγάπη, την εκτίμηση, τη φιλία, τον καθημερινό αγώνα και την αισιόδοξη προσέγγιση της ζωής, σε μια εποχή που οι μαύρες σκέψεις πληθαίνουν.
Συντελεστές:
Κείμενο: Γιώργος Θεοδοσιάδης
Σκηνοθεσία: Σπύρος Σπαντίδας
Βοηθός σκηνοθέτη: Γιώργος Ζώης
Σκηνογράφος : Νατάσσα Παπαστεργίου
Ενδυματολόγος: Κατερίνα Ανδρικοπούλου
Φωτισμοί: Βλάσης Θεοδωρίδης
Φωτογράφος: Γιώργος Καλφαμανώλης
Παίζουν:
Σπύρος Πούλης
Σπύρος Σπαντίδας
Σταύρος Νικολαΐδης
Μυριέλλα Κουρεντή

Τιμές εισιτηρίων: 17€, (παιδικό, φοιτητικό, ανεργίας) 13€
Προπώληση: 13€
Ώρα έναρξης: 21.30
Διάρκεια: 1 ώρα και 50 λεπτά
Προπώληση:
https://www.viva.gr/tickets/theater/pollaploi-choroi/den-akouw-de-vlepw-de-milaw/
Ηράκλειο-Κηποθέατρο «Ν. Καζαντζάκης»: Ταμείο Κηποθεάτρου, 9:30-21:30, ΚΕΠ Ανδρόγεω 2, Άγιος Τίτος
Ανοιχτό Δημοτικό Θέατρο Αρκαλοχωρίου: Αρκαλοχώρι Sport Cafe, Foinikes Cafe, κατάστημα Γερμανός, Καστέλλι: Κατάστημα sanyo.com
Άγιος Νικόλαος: Πλαζ ΕΟΤ, Πολυχώρος «Περίπου», 28ης Οκτωβρίου 25
Χανιά-Θέατρο Ανατολικής Τάφρου: Κιόσκι Πλατείας Δημοτικής Αγοράς
Ρέθυμνο-Θέατρο Ερωφίλη, Φρούριο Φορτέτζας: Κιόσκι Πλατεία Τεσσάρων Μαρτύρων, 9:00-14:00

Friday karaoke with Dimitris & Claire
2020-07-24 20:30 - 23:30 | White Lady -family taverna, Αδελιανός Κάμπος, Ρέθυμνο

Γιώτα Νέγκα live
2020-07-23 21:30 - 23:30 | Θέατρο Μυθωδία, Γεράνι
Αυτό που θέλεις στη ζωή, το καταφέρνεις»
Η Γιώτα Νέγκα, μια από τις σπουδαιότερες λαϊκές φωνές της σύγχρονης ιστορίας του ελληνικού τραγουδιού, θα ταξιδέψει και φέτος το καλοκαίρι σε ολόκληρη την Ελλάδα και θα μοιραστεί μαζί μας τραγούδια που πρώτη φορά αγαπήσαμε από την ίδια: «Mε τα μάτια κλειστά», «Δίκιο», «Έχω άνθρωπο», «Δε με κρατάει ό,τι θυμάμαι», τραγούδια από την νέα δισκογραφική δουλειά της όπως το «Βρες μου έναν άλλον», «Οξυγόνο», «Διάρκεια μιας ζωής», «Πανοπλία», αλλά και σπουδαία λαϊκά τραγούδια που αγαπήσαμε ξανά μέσα από τη μοναδική ερμηνεία της.
«Αυτό που θέλεις στη ζωή το καταφέρνεις» είναι ο τίτλος του έκτου προσωπικού
της άλμπουμ, που βάζει στη φαρέτρα της Γιώτας ακόμη περισσότερα τραγούδια και δίνει τον τίτλο στις καλοκαιρινές της εμφανίσεις.
Και αυτό είναι το μόνο σίγουρο: ΑΥΤΟ ΠΟΥ ΘΕΛΕΙΣ ΣΤΗ ΖΩΗ ΤΟ ΚΑΤΑΦΕΡΝΕΙΣ!
Σε αυτό το μουσικό καλοκαιρινό ταξίδι της η Γιώτα έχει συνεπιβάτες της τους:
Νίκος Κατσίκης Μπουζούκι | Λαούτο
Κώστας Νικολόπουλος | Κιθάρες
Βασίλης Χωριανόπουλος | Τύμπανα
Χρήστος Θεοδώρου | Πιάνο, Ενορχηστρώσεις
Ηχοληψία |Βασίλης Μιχαηλίδης & Ηλίας Καρούμπαλης
Οργάνωση Παραγωγής | Μenta Art Events
Ταμείο 15€
Προπώληση, φοιτητές, ΑΜΕΑ 13€
Προπώληση: βιβλιοπωλείο Κλαψινάκης και viva.gr

Wednesday Live Greek Music
2020-07-22 20:30 - 23:30 | White Lady -family taverna, Αδελιανός Κάμπος, Ρέθυμνο
Welcome to a Night with Live Greek Music from 20:30 Special Roast Lamb “Kleftiko”
Please Book Your tables

BCK presents "Into the lives of kids & teens" - Προβολή Ταινιών
2020-07-21 21:00 - 23:30 | τεχνοχώρος Τζεπέτο, Kατεχάκη και Χειμάρας (πεζόδρομος Φορτέτζα)
To Balkan Can Kino σε συνεργασία με το Τζεπέτο Τεχνοχώρος – Geppetto art lab παρουσιάζουν μία σειρά καλοκαιρινών προβολών με ελεύθερη είσοδο στο Ρέθυμνο, Κρήτη.
————————————————————-
Τρίτη 21.07.2020 | 21.00 | Αυλή Τζεπέτο, Ρέθυμνο I
Into the lives of kids & teens
5 μικρού μήκους, coming-of-age ντοκιμαντέρ σύγχρονης παραγωγής από την Γαλλία, την Ουκρανία, τον Καναδά, το Ιράν, το Πακιστάν και το Αφγανιστάν, μας παρουσιάζουν την καθημερινότητα και τις δυσκολίες που αντιμέτωπίζουν παιδία και έφηβοι σε διαφορετικές κοινωνικές συνθήκες. Όλα τα ντοκιμαντέρ θα παρουσιαστούν στην γλώσσα παραγωγής τους με αγγλικούς υπότιτλους.
ΑΝΑΛΥΤΙΚΟ ΠΡΟΓΡΑΜΜΑ – PROGRAMME
1. Amour(s) | Dir: Mathilde Chavanne | Dur.: 31:38 | France
This is the story of a grownup who will look for answers in the words of children and in their imagination.
Αυτή είναι η ιστορία μιας ενήλικης που προσπαθεί να βρει απαντήσεις στα λόγια και στη φαντασία των παιδιών.
2. The view from the window | Dir: Anna Korzh | Dur. 18:18 | Ukraine
Ruslana is a Ukrainian teenager in anticipation of a desirable and unattainable maturity. She wears baggy shirts, ripped
jeans, a cap and a pair of her only sneakers. She doesn’t like to join to the rules of the street, but likes to create them herself. She explores the outer world with contagious energy, the world where so many are interesting and unfamiliar, where there are so many dangers.
Η Ρουσλάνα είναι μια Ουκρανή έφηβη εν αναμονή μιας επιθυμητής και ανέφικτης ωριμότητας. Φοράει φαρδιές μπλούζες, σκισμένα παντελόνια, ένα καπέλο και το μοναδικό ζευγάρι αθλητικών που έχει. Δεν της αρέσει να συμμετέχει στους κανόνες του δρόμου αλλά της αρέσει να τους δημιουργεί η ίδια. Εξερευνά τον έξω κόσμο με κολλητική ενέργεια, ένα κόσμο με τόσα ενδιαφέροντα και άγνωστα πράγματα, εκεί όπου υπάρχουν τόσοι κίνδυνοι.
3. Hard Learning | Dir: Daniel Fortin | Dur. 06:51 | Canada
With no secondary school in her community, Grade 9 student Miranda, a native American, must leave her family and home behind in order to pursue a high school education.
Χωρίς να υπάρχει δευτεροβάθμιο σχολείο στην κοινότητα της, η μαθήτρια της 9ης τάξης, Μιράντα, μια Ινδιάνα, πρέπει να αφήσει την οικογένεια και το σπίτι της για να μπορέσει να συνεχίσει τις σπουδές της στο λύκειο.
Break / Διάλειμμα
4. Sarevo | Dir. Mohammad Abdollahi | Dur. 29:00 | Iran
Saeed and Abdullah are two rural teenagers who have decided to revive a camel farm in their area. The two borderline teenagers living near the Afghan border near the Loot Desert and the lagoon are trying to get a job and income by nature so they can prevent migration and help Baluch peace and solidarity. The film features part of the daily life of people in the village and camels, as well as the customs of Baluchi marriage. The purpose of this documentary is to show the efforts and solidarity of two peoples who strive to improve their lives by removing divergent ideologies.
Ο Σαΐντ και ο Αμπντουλά είναι δύο έφηβοι από την επαρχία που έχουν αποφασίσει να αναβιώσουν μια φάρμα με καμήλες στην περιοχή. Οι δύο έφηβοι που ζουν κοντά στα σύνορα με το Αφγανιστάν, κοντά στην έρημο Loot και στη λίμνη προσπαθούν να βρουν δουλειά και να βγάλουν λεφτά από τη φύση, ώστε να αποτρέψουν τη μετανάστευση και να βοηθήσουν να διατηρηθεί η ειρήνη και η αλληλεγγύη στη φυλή των Μπαλούτσι. Στη ταινία παρουσιάζεται η καθημερινή ζωή των ανθρώπων στο χωριό και οι καμήλες, καθώς και τα έθιμα του γάμου στους Μπαλούτσι. Ο σκοπός αυτού του ντοκιμαντέρ είναι να δείξει τις προσπάθειες και την αλληλεγγύη δύο ανθρώπων που προσπαθούν να βελτιώσουν τη ζωή τους με το να απομακρύνουν διαφορετικές ιδεολογίες.
5. No Father | Dir. Hasan Raza Khan | Dur. 16:00 | Pakistan – Afghanistan
It focuses on the children of the victims of attacks on the Hazara Community. One of the many unfortunate victims of the barbaric acts perpetrated on this community was little Dawood, who doesn’t speak much since the incident took place. The film shows the trauma that develops in these children, which is worse than the trauma associated with any other crime, since they don’t even know their fault in this case. The film fills you with grief and despair over the plight of Hazara Community, especially when a father plays the last audio message of his family, who were all killed in a terrorist attack on the community some years ago.
Η ταινία αφορά τα παιδιά των θυμάτων από τις επιθέσεις στη κοινότητα των Χαζάρα. Ένα από τα πολλά και άτυχα θύματα αυτών των βαρβαρικών πράξεων που διαπράττονται κατά αυτής της κοινότητας είναι ο μικρός Νταβούντ, που δεν μιλάει πολύ από τότε που συνέβη το περιστατικό. Η ταινία δείχνει το τραύμα που δημιουργείται σε αυτά τα παιδιά, το οποίο είναι χειρότερο από το τραύμα που σχετίζεται με οποιοδήποτε άλλο έγκλημα, καθώς τα παιδιά αυτά δεν ξέρουν καν ποιο είναι το σφάλμα τους. Η ταινία σε γεμίζει με λύπη και απόγνωση για τα δεινά της κοινότητας των Χαζάρα, ιδιαίτερα όταν ένας πατέρας παίζει το τελευταίο ηχητικό μήνυμα της οικογένειας του, οι οποίοι σκοτώθηκαν σε μια τρομοκρατική επίθεση κατά της κοινότητας πριν από μερικά χρόνια.
Τρίτη 21.7.20
Αυλή Geppetto
(Κατεχάκη & Χειμάρρας)
ώρα 21.00

Θεατρική παράσταση «Η μικρή γοργόνα»
2020-07-21 21:00 - 23:00 | Θέατρο Ερωφίλη, Λόφος Φορτέτζα, Ρέθυμνο
Την ΤΡΙΤΗ 21 ΙΟΥΛΙΟΥ 2020 στο θέατρο ΕΡΩΦΙΛΗ πραγματοποιείται η θεατρική παιδική παράσταση «Η ΜΙΚΡΗ ΓΟΡΓΟΝΑ».
Η ΠΡΟΠΩΛΗΣΗ ξεκινά από το Σάββατο 18/07/2020 έως και Τρίτη 21/07/2020 ΣΤΟ ΚΙΟΣΚΙ των ΤΕΣΣΑΡΩΝ ΜΑΡΤΥΡΩΝ (9.00- 14.00).
ΤΙΜΗ ΕΙΣΙΤΗΡΙΟΥ ΠΡΟΠΩΛΗΣΗ : 8€
ΓΕΝΙΚΗ ΕΙΣΟΔΟΣ 10€
Θέατρο Τέχνη & Όραμα «Η Μικρή Γοργόνα»
Ένα κλασσικό παραμύθι για παιδιά, όπου μέσα από την δράση, τις διάφορες κωμικές καταστάσεις, τη μουσική, τα τραγούδια και με όλο το σκηνικό διάκοσμο βγαίνει όλη εκείνη η ομορφιά των αισθημάτων που γεννά ένα παραμύθι.
Δουλέψαμε σε αυτόν τον σπουδαίο μύθο με κέφι και μεράκι και είμαστε πραγματικά ενθουσιασμένοι που θα τον μοιραστούμε μαζί σας.
ΣΥΝΤΕΛΕΣΤΕΣ ΤΟΥ ΕΡΓΟΥ:
ΣΚΗΝΙΚΑ- ΣΚΗΝΟΓΡΑΦΙΑ: Μαρίνα Κουγκάι
ΚΟΣΤΟΥΜΙΑ: Έφη Φωκά
ΜΟΥΣΙΚΗ ΕΠΙΛΟΓΗ: Γιώργος Ζελίνης
ΧΟΡΟΓΡΑΦΙΕΣ : Ζωή Γρηγοριαδου
ΘΕΑΤΡΙΚΗ ΔΙΑΣΚΕΥΗ: Θανάσης Λιούνης
ΣΚΗΝΟΘΕΣΙΑ: Γεώργιος Γρηγοριάδης
ΠΑΙΖΟΥΝ ΟΙ ΗΘΟΠΟΙΟΙ: Βασιλική Βλασοπούλου, Ιωάννα Προσμίτη, Γιάννης Κωστάρας, Γιάννης Σιγάλας, Γιώργος Γρηγοριάδης, Ειρήνη Κοτζάσοβα και ο Πάτρικ Τοχουμίδης
Έναρξη 21.20.

"Στα παράθυρα του κόσμου": Μουσικοθεατρική παράσταση
2020-07-20 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Ο Σύλλογος Φίλων Μουσικής και Τεχνών
Aλma λibre σε συνεργασία με το The Garage
παρουσιάζει τη μουσικοθεατρική παράσταση:
Στα παράθυρα του κόσμου…
Άλκης Αλκαίος & Νίκος Καββαδίας
Δύο ποιητές ταξιδεύουν
Άλκης Αλκαίος και Νίκος Καββαδίας. Νίκος Καββαδίας και Άλκης Αλκαίος. Η μελοποίηση των στίχων τους στιγμάτισε τουλάχιστον 3 γενιές στο ελληνικό τραγούδι. Ναυτικός και ταξιδευτής της θάλασσας σε χώρες μακρινές ο ένας, ταξιδευτής του νου από τα παράθυρα του σπιτιού και της καρδιάς του ο άλλος. Δύο παράλληλοι μονόλογοι ξεδιπλώνονται στην παράστασή μας, τόσο διαφορετικοί αλλά και τόσο όμοιοι. Και οι ιστορίες τους συνοδεύονται από τα τραγούδια τους, σε νέες και δημιουργικές ενορχηστρώσεις και εκτελέσεις, σφραγίζοντας τα εισιτήρια του κοινού για ένα ταξίδι στον κόσμο, ένα ταξίδι έξω και μέσα μας.
Φωνητική προετοιμασία: Μαριέλλα Βιτώρου
Ενορχήστρωση: Aλma λibre
Body Percussion και κρουστά Orff: Βασιλική Μάρκου
Κείμενα: Δημήτρης Κουμπής και Ελένη Δάγκα
Σκηνοθεσία: Ελένη Δάγκα
Ερμηνεία: Ανώνης Παλιεράκης και Μιχάλης Βόλακας
Τραγουδούν: Μαριέλλα Βιτώρου, Αλεξάνδρα Βεργαδή, Μαρία Δασκαλάκη, Εύα Πολιτάκη, Μιχάλης Βόλακας, Σπύρος Ξενιτόπουλος, Γιάννης Κιαγιαδάκης και Σάκης Σακελλαρίδης
Παίζουν οι μουσικοί: Γιάννης Κιαγιαδάκης (πιάνο), Σάκης Σακελλαρίδης (μπουζούκι– λαούτο), Σπύρος Ξενιτόπουλος (ακορντεόν), Αρτέμης Κυρτάσογλου (κιθάρα ηλεκτρική, ακουστική), Άρης Συσκάκης (βιολί– φλάουτο), Γιώργος Μαθιανάκης (μπάσο), Μάνος Ναζλής (ντραμς)
Video – Αφίσα: Γιάννης Ανδρίτσιος
Γενική Είσοδος 10 ευρώ
Ώρα προσέλευσης 20:30
Έναρξη παράστασης 21:15

Βαγγέλης Κιμιωνής Στέλιος Φιλιππάκης live
2020-07-18 21:30 - 23:30 | Αλλού γι’ αλλού, Νικολάου Πλαστήρα 2, Ρέθυμνο
Ο Βαγγέλης Κιμιωνής και ο Στέλιος Φιλιππάκης με το συγκρότημα τους το Σαββατο 18 Ιουλίου στο Αλλού γι’ αλλού στο Ρέθυμνο.
Τηλ. κρατήσεων: 6974025703

Βλατάς, Ξυλούρης & Δραμουντάνης live
2020-07-18 21:00 - 23:30 | Αγροτικό δισκοπωλείο, Σεισαρχα, Ρέθυμνο
Άλλη μια υπέροχη κρητική μουσική βραδιά διοργανώνει το ερχόμενο Σάββατο 18 Ιουλίου στις 9 μ.μ το Αγροτικό δισκοπωλείο στα Σίσαρχα με τρεις σημαντικούς καλλιτέχνες μας να υπόσχονται διασκέδαση και ποιότητα. Ο Νίκος Βλατάς στη λύρα, ο Βασίλης Ξυλούρης στο λαούτο και ο Βασίλης Δραμουντάνης στο μαντολίνο αναλαμβάνουν την διασκέδαση των ντόπιων αλλά και των επισκεπτών που έχουν αγαπήσει τις μουσικές αυτές βραδιές που στήνονται σε ένα υπέροχο φυσικό σκηνικό όπως είναι αυτό των Σισάρχων.
Καλή διασκέδαση σε όλους

Η παράσταση “Ο Κήπος” με τον Στέλιο Μάινα στην Κρήτη
2020-07-18 21:00 - 23:30 | Θέατρο Ερωφίλη, Λόφος Φορτέτζα, Ρέθυμνο
Η παράσταση “Ο Κήπος” με τον Στέλιο Μάινα και την Κάτια Σπερελάκη έρχεται στην Κρήτη και συγκεκριμένα σε Ιεράπετρα, Ηράκλειο, Ρέθυμνο.
Η παράσταση που θυμίζει στους θεατές με τον πιο συγκινητικό τρόπο τη δύναμη της αγάπης, μετά την πολύ πετυχημένη πορεία της στην Αθήνα και τη Θεσσαλονίκη, ξεκινάει την περιοδεία της σε μια δύσκολη περίοδο για όλους μας , δίνοντας στις πόλεις της περιφέρειας το πολιτιστικό στίγμα που μας αξίζει.
Πόσο βαθιά μπορεί να είναι η ανάγκη του ανθρώπου για αγάπη, για συντροφικότητα, για πλήρη αποδοχή; Μπορούν δύο φαινομενικά αντίθετες προσωπικότητες να βρουν ο ένας στον άλλο το πρόσωπο που έψαχναν σε όλη τους τη ζωή;
Τις απαντήσεις δίνουν επί σκηνής σε μια συγκλονιστική ερμηνεία ο Στέλιος Μάινας και η Κάτια Σπερελάκη. Το έργο του Καναδού ηθοποιού και συγγραφέα Bruce Gooch, σε σκηνοθεσία Δημήτρη Μυλωνά μιλάει για μνήμες και εμπειρίες που παίζουν καθοριστικό ρόλο στη ζωή του καθενός.
Ο «Κήπος» (Tangled Garden) είναι το τελευταίο έργο του Bruce Gooch, σημαντικού ηθοποιού και συγγραφέα με επιτυχίες σε πολυάριθμες παραγωγές σε Η.Π.Α και Καναδά και ιδρυτικού μέλους της Εταιρείας Θεάτρου New Fangled Stages η οποία εδρεύει στο Τορόντο. Το Από Μηχανής Θέατρο σε συνεργασία με την New Fangled Stages παρουσίασε σε παγκόσμια πρεμιέρα τον Κήπο (Tangled Garden).
Λίγα λόγια για το έργο:
Ο Μπάρι, βετεράνος του Βιετνάμ και οικοδόμος τώρα στο επάγγελμα, αναρρώνει μετά από εγχείρηση στο γόνατό του όταν ξαφνικά εμφανίζεται στο σπίτι του η Λουίζ. Καθώς πρέπει, άψογη επαγγελματίας και με ποιητικές ανησυχίες, έχει προσληφθεί από τον ανιψιό της πρώην γυναίκας του Μπάρι για να τον φροντίζει.
Ο άξεστος χαρακτήρας του την τρέπει σε άτακτη φυγή όμως η συνέχεια τούτης της γνωριμίας κάθε άλλο παρά αναμενόμενη αποδεικνύεται. Ο Μπάρι δείχνει αποφασισμένος να γίνει καλύτερος άνθρωπος ενώ η Λουίζ, στο πρόσωπο του, θα αναζητήσει απεγνωσμένα τη βοήθεια.
Δύο μοναχικοί άνθρωποι συναντιούνται σε μια προσπάθεια να γεφυρώσουν δύο εντελώς διαφορετικούς κόσμους και να βρουν, ο καθένας με τον τρόπο του, τη σωτηρία. Η διαδρομή που πρέπει να διανύσουν είναι μεγάλη.
Σημείωμα σκηνοθέτη
«Στην «ξηρή» ζωή των δύο ηρώων, ο Κήπος είναι μία όαση. Εκεί θα συναντηθούν, εκεί θα προσπαθήσουν να αρθρώσουν μια κοινή γλώσσα, εκεί θα αναζητήσουν ρωγμές για να εισχωρήσουν και να τολμήσουν να αγαπήσουν και να αγαπηθούν. Παρά τις αντιθέσεις τους. Παρά τις αποτυχίες που κουβαλάνε. Παρά το δισταγμό. Ο Κήπος μετατρέπεται σε έναν τόπο διαπραγμάτευσης με τον άλλο, προπαντός όμως με τον ίδιο τους τον εαυτό. Η απόφαση, κόντρα στις συνθήκες, να χαράξουν μια κοινή διαδρομή, είναι άλλοτε ανακουφιστική άλλοτε επώδυνη, πάντα όμως γενναία. Κι ακόμα κι αν δεν ξέρουμε πόσο γερή είναι αυτή η γέφυρα συνάντησης που επιθυμούν να χτίσουν μαζί, το γεγονός ότι το προσπαθούν, έχει για μένα κάτι το μεγαλειώδες. «
Δημήτρης Μυλωνάς
Συντελεστές:
Κείμενο: Bruce Gooch
Μετάφραση: Κάτια Σπερελάκη
Σκηνοθεσία: Δημήτρης Μυλωνάς
Παίζουν: Στέλιος Μάινας, Κάτια Σπερελάκη
Η προετοιμασία και πραγματοποίηση της παράστασης γίνεται με την τήρηση όλων των προβλεπόμενων μέτρων που συστήνει το Υπουργείο Υγείας.
Πληροφορίες

Ρέθυμνο Θέατρο Ερωφίλη- Φορτέζα τo Σάββατο 18 Ιουλίου

Ώρα έναρξης: 21.15
Τιμές εισιτηρίων: 15 ευρώ γενική είσοδος & 13 ευρώ μειωμένο (φοιτητικό & ανέργων)
Προπώληση:
Ρέθυμνο, Info Kiosk (Πλατεια 4ων μαρτύρων)
Πληροφορίες- κρατήσεις: 2310 860888, 6934 053441
